ПРОТОКОЛ № 08
от заседание на Комисия по дисциплинарните производства
на Висшия съдебен съвет,
проведено на 17 февруари  2015 г.

Днес, 17 февруари 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

                        ПРЕДСЕДАТЕЛ: ВАСИЛ ПЕТРОВ
                                 ЧЛЕНОВЕ: ЯСЕН ТОДОРОВ
                                                     ГАЛЯ ГЕОРГИЕВА
                                                                                     ЮЛИЯ КОВАЧЕВА
                                                                       
ОТСЪСТВАТ: Светла Петкова, Михаил Кожарев, Милка Итова.

          	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Предложение от Христо Иванов – министър на правосъдието, за налагане на дисциплинарно наказание на Ивайло Христов Родопски – съдия в Софийски градски съд.

2. Предложения за структуриране и обновяване на интернет сайта на ВСС по проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, договор № К 13-15-1/04.12.2013 г. по оперативна програма „Административен капацитет”.

3. Сигнал с вх. № 94-00-159/30.01.2015 г. от Гражданско сдружение „Ние, Гражданите”.

4. Решение на ВАС - петчленен състав - ІІ колегия, с което отменя Решение на ВАС VІ-то отделение и вместо него постановява: отхвърля жалбата на Мирослава Стефанова Тодорова срещу решение на ВСС по протокол № 14/27.03.2014 г., т. 69 - наложено дисциплинарно наказание по чл. 308, ал. 1, т. 4 от ЗСВ.

5. Обсъждане на предложен от дирекция „Дисциплинарна дейност” проект на образец на вътрешен регистър на наказателните производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател.

6. Разни.

По дневния ред

1.ОТНОСНО: Предложение от Христо Иванов – министър на правосъдието, за налагане на дисциплинарно наказание на Ивайло Христов Родопски – съдия в Софийски градски съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.  Предлага на Висшия съдебен съвет, съгласно предложението от Христо Иванов – министър на правосъдието, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Ивайло Христов Родопски – съдия в Софийски градски съд.
 
2. ОТНОСНО: Предложения за структуриране и обновяване на интернет сайта на ВСС по проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, договор № К 13-15-1/04.12.2013 г. по оперативна програма „Административен капацитет”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение предложенията за структуриране и обновяване на интернет сайта на ВСС по проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, договор № К 13-15-1/04.12.2013 г. по оперативна програма „Административен капацитет”.
2.2. Изпраща решението на Комисия „Публична комуникация” на ВСС.

3.ОТНОСНО: Сигнал с вх. № 94-00-159/30.01.2015 г. от Гражданско сдружение „Ние, Гражданите”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение сигнал с вх. № 94-00-159/30.01.2015 г. от Гражданско сдружение „Ние, Гражданите”.
З.2. Връща сигнала с вх. № 94-00-159/30.01.2015 г. от Гражданско сдружение „Ние, Гражданите” на Комисия „Професионална квалификация, информационни технологии и статистика” на ВСС.

4.ОТНОСНО: Решение на ВАС - петчленен състав - ІІ колегия, с което отменя Решение на ВАС VІ-то отделение и вместо него постановява: отхвърля жалбата на Мирослава Стефанова Тодорова срещу решение на ВСС по протокол № 14/27.03.2014 г., т. 69 - наложено дисциплинарно наказание по чл. 308, ал. 1, т. 4 от ЗСВ.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение Решение на ВАС - петчленен състав - ІІ колегия, с което отменя Решение на ВАС VІ-то отделение и вместо него постановява: отхвърля жалбата на Мирослава Стефанова Тодорова срещу решение на ВСС по протокол № 14/27.03.2014 г., т. 69 - наложено дисциплинарно наказание по чл. 308, ал. 1, т. 4 от ЗСВ.
4.2. Решенията да се приложат към кадровото досие на магистрата.

5.ОТНОСНО: Обсъждане на предложен от дирекция „Дисциплинарна дейност” проект на образец на вътрешен регистър на наказателните производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Отлага обсъждането на проект на образец на вътрешен регистър на наказателните производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател за следващото заседание на Комисията, което ще се проведе на 24.02.2015 г.

17.02.2015 г.		              
                                                                   ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ